stanford-oval/wikipedia huggingface dataset:
יקום החץ
במדיות אחרות > מדריכים

המדריך הראשון שיצא היה "החץ: גיבורים ונבלים" מאת ניק איירס, שהוצא לאור על ידי "Titan Books" בפברואר 2015. הספר תואר כספר ליווי לסדרה, ובו קטעי מידע על הדמויות השונות מהסדרה, יחד עם תיאורים, רקעים, מקורות מספרי הקומיקס, ו"המקום בו הם עומדים לקראת סוף העונה השנייה של הסדרה."
מדריך ההמשך ל"גיבורים ונבלים", שנכתב על ידי אותו מחבר ונקרא "החץ: תיק המסמכים של אוליבר קווין", הוצא לאור באוקטובר 2016, במהלך שידור עונתה החמישית של הסדרה. הספר מוצג כמידע שנאסף על ידי החץ הירוק ופליסיטי סמוק במהלך ארבע שנות פעילותו. בספר נכללים "פתקים בכתב יד" ו"דיווחי משטרה" על החץ הירוק ועל מטרותיו.
במאי 2018, חברות ההוצאה לאור "Titan Books" ו-"Aires" הוציאו לאור מדריך דומה ל"תיק המסמכים של אוליבר קווין", אך עבור סדרת הבת שלו, "הפלאש", אך מנקודת מבטו של סיסקו ראמון. "ס.ט.א.ר מעבדות: כתב העת של סיסקו ראמון" כולל את "רישומי היומן החסויים שלו, המציגים את העיצובים הטכניים שלו, את גלריית הנבלים והגיבורים האחרים בהם הצוות נתקל, האתגרים האישיים של הצוות ותיאור של יכולות הוייב שלו לפני אירועי הפלאשפוינט."
מדריך שני עבור "הפלאש" יצא לאור בנובמבר 2018, הפעם בהוצאת "Abrams Books". "הקבצים הסודיים של בארי אלן: המדריך האולטימטיבי לסדרת הלהיט" מציג את "ההערות הסודיות ביותר" של הפלאש, כמו גם את "תיקי 'ס.ט.א.ר מעבדות' מסווגים על כל התושבים בסנטרל סיטי", מדריך לפרקי ארבע עונותיה הראשונות של הסדרה ופרטים על חייו של הפלאש, כשהם מסופרים "במילותיו של בארי עצמו."
מדריך דומה ל"סופרגירל" יצא לאור במרץ 2019 מאותה חברת הוצאה לאור. "סופרגירל: הקבצים הסודיים של קארה דאנברס: המדריך האולטימטיבי לסדרת הלהיט" כולל בין היתר "פרופילים מפורטים על דמויות וכוחות-על, גלריית גיבורים ונבלים, מדריך לפרקי הסדרה," משלוש עונותיה הראשונות של הסדרה.
במדיות אחרות > קידום באמצעות סדרות הרשת > החץ: בדיקת דם

ב-6 בנובמבר 2013, סדרה שכותרתה הייתה "בדיקת דם" וכללה שישה פרקים קצרים עלתה לשידור ברשת. הסדרה, שעשתה קידום למוצרי "Bose Corporation", צולמה בוונקובר, בדומה לסדרה הראשית. בסדרה, חוזרים אמילי בט ריקרדס, קולטון היינס ופול בלאקתורן לגלם את דמויותיהם כפליסיטי סמוק, רוי הארפר וקוונטין לאנס, בהתאמה. הסדרה מתרחשת במהלך עונתה השנייה של סדרת הטלוויזיה, ומראה את רוי מגיע ל"קווין תעשיות בע"מ" על מנת להיפגש עם אוליבר. כשהוא מחוץ למשרדו, פליסיטי אומרת לרוי לחכות לו בלובי. כאשר רוי עוזב, קצין לאנס מתקשר לפליסיטי, ואומר לה שדגימת הדם שאותה הרסה פליסיטי, שוב צצה. או אז, פליסיטי שולחת את רוי, באמצעות קידוד הקול של אוליבר, לפרוץ למעבדה במטרה לאחזר את המדגם. פליסיטי מדריכה רוי דרך המעבדה, שם הוא מסוגל לאחזר את המדגם. כשרוי נתפס לכאורה, פליסיטי פורצת לתוך המערכת של הבניין ונותנת רוי הזדמנות להימלט. לאחר שנמלט מהמעבדה, רוי חוזר ל"קווין תעשיות בע"מ", פליסיטי מציעה לשלוח עבור רוי את המדגם בזמן שהוא נכנס להיפגש עם אוליבר.
במדיות אחרות > קידום באמצעות סדרות הרשת > תולדות סיסקו

ב-19 באפריל 2016, סדרת רשת בשם "תולדות סיסקו", שודרה לראשונה. הסדרה הופצה על ידי "AT&T". בסדרה, חוזרים קרלוס ואלדס ובריטן אולדפורד לגלם את דמויותיהם כסיסקו ראמון ושאונה באז, בהתאמה, ועלילתה מתרחשת במהלך עונתה השנייה של סדרת הטלוויזיה. סיסקו עובד על החליפה של בארי, כשהוא מקבל התראת מטא-אדם באיחור ולומד כי שאונה באז הפעילה את ההתראה כשהגיעה למעבדות "סטאר" במטרה להכריח את סיסקו ליצור נשק עבורה, כפי שעשה עבור הגלשן הזהוב, קפטן קור, וגל חום. כשהוא לא משתף פעולה, היא יורה בו. סיסקו, ששורד את היריות, מבין שסודה כתומה שנשפך על חולצתו הייתה הזרז החסרה לנוסחה שלו. סיסקו מנסה להחזיר את שאונה בחזרה לתאי הכלא שבנה במאיץ ההרוס עבור מטא-אנשים, אבל זאת האחרונה נועלת אותו בתא במקום. סיסקו מתעורר לאחר מכן בעקבות שיחה מבארי והוא מאמין שהוא חלם את כל החוויה, עד שהוא מוצא את הכדור שנורה עליו על הקרקע.
במדיות אחרות > קידום באמצעות סדרות הרשת > הפלאש: סצנות מוארכות

ב-14 בנובמבר 2017 עלתה לראשונה "סצנות מוארכות", סדרת רשת בת שלושה פרקים. בסדרה, שהופקה על ידי מיקרוסופט סורפייס, הארטלי סוייר, דניאל פאנאבייקר וקנדיס פאטון שבים לגלם את דמויותיהם של ראלף דיבני, קייטלין סנואו ואיריס וסט, בהתאמה. עלילת הסדרה מתרחשת במהלך עונתה הרביעית של "הפלאש", ועוסקת בהטרדותיו החוזרות ונשנות של דיבני כלפי קייטלין ואיריס מתוך רצון לעזור להן במעשיהן או לחלופין, לזכות בתשומת ליבן. הסדרה שודרה גם במהלך ההפסקות המסחריות בשלושה מפרקי העונה הרביעית.
במדיות אחרות > סדרת אודיו

אולפני האודיו "Serial Box" הודיעו על פיתוח סדרת אודיו המבוססת על יקום החץ, שעתידה להיקרא "הפלאש: נוכלים". הסדרה עתידה להציג את לקס לות'ור כשהוא משנה את ציר הזמן על מנת להפוך את הפלאש, החץ הירוק, הקנרית הלבנה וסופרגירל לנבלים, בעוד חבריהם מנסים לתקן את ציר הזמן. לסדרה מתוכננים שמונה פרקים.
Rainbow (שיר של קייסי מאסגרייבס)

"Rainbow" (בעברית: "קשת") הוא סינגל של קייסי מאסגרייבס, מתוך אלבומה Golden Hour.
השיר היה מועמד לשיר השנה וזכה בווידאו קליפ של השנה בפרסי איגוד מוזיקת הקאנטרי ה-53 במספר. בנוסף לכך, הועמד השיר לפרס בחירת הנוער בקטגוריית "בחירת מוזיקה – שיר קאנטרי", אך הפסיד ל-"Speechless" של הצמד דן + שי.
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  ארצות הברית | בילבורד הוט 100 | 98 |  |
|  ארצות הברית | שירים עכשוויים למבוגרים | 16 |  |
|  ארצות הברית | שירי הקאנטרי החמים | 17 |  |
|  ארצות הברית | Country Airplay | 33 |  |
|  ניו זילנד | המצעד הניו זילנדי הרשמי | 29 |  |
|  קנדה | קנדה הוט 100 | - |  |
|  קנדה | Country Airplay | 53 |  |
|  קנדה | שירי הקאנטרי החמים | 12 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | שירים עכשוויים למבוגרים | 37 |  |
|  ארצות הברית | שירי הקאנטרי החמים | 78 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 2× פלטינה | 2,000,000 |
סיכום
| בכל העולם | — | 2,000,000 |
הערות שוליים

↑  קייסי מאסגרייבס, נטלי המבי, שיין מקאנלי
↑  איאן פיטצ'ק, דניאל טשיאן, קייסי מאסגרייבס
↑  Whitaker, Sterling (23 באוקטובר 2019). "First 2019 CMA Awards Performers Announced: Carrie, Eric, Dolly + More". Taste of Country. ארכיון מ-2020-06-04. נבדק ב-24 באוקטובר 2019. {{cite web}}:  (עזרה)
↑  Jordan Moreau, Jordan Moreau, ‘Avengers: Endgame,’ ‘Riverdale,’ ‘Aladdin’ Top 2019 Teen Choice Award Nominations, Variety, ‏2019-06-19 (באנגלית אמריקאית)
↑  Gold & Platinum, RIAA (באנגלית אמריקאית)
ערך זה הוא קצרמרבנושא שירים. אתם מוזמנים לתרום לוויקיפדיה ו.
House'llelujah

"House'llelujah" הוא שיר של הזמר הבלגי סטרומאה. השיר יצא לאור ב-17 במאי 2010, כסינגל שיווקי מתוך אלבומו הראשון, Cheese. שם השיר נגזר מהמילה "Hallelujah". ב-27 באוגוסט 2010, ביצע סטרומאה את השיר בשידור חי, בתוכנית הגרמנית "The Dome 55" בהנובר, גרמניה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.
וידאו קליפ

הקליפ הרשמי לשיר הועלה ליוטיוב על ידי סטרומאה ב-15 בספטמבר 2010. בקליפ מופיע סטרומאה ככומר של דת המבוססת על מוזיקת האוס.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  ולוניה | אולטראטופ 40 | 22 |  |
הערות שוליים

↑  Cheese, נבדק ב-2021-12-19
| סטרומאה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Cheese • Racine carrée • Multitude |  |
| אלבומי וידאו | Racine carrée Live |  |
| סינגלים | "Up Saw Liz" • "Alors on danse" • "Te Quiero" • "House'llelujah" • "Peace or Violence" • "Je cours" • "Papaoutai" • "Formidable" • "Tous les mêmes" • "Ta fête" • "Ave Cesaria" • "Meltdown" • "Carmen" • "Défiler" • "Santé" • "L'enfer" |  |
| השתתפות בסינגלים | "La pluie" |  |
שבון שילדס

| --- | --- |

 לידה:  5 ביוני 1994 (בן 30) אוברלנד פארק, ארצות הברית 
 עמדה:  קלע 
 גובה:  2.01 מטרים
 מספר:  31
 מכללה:  אוניברסיטת נברסקה–לינקולן
 דראפט:  לא נבחר, 2016
 קבוצות כשחקן
 2016–2017 2017–2018 2018–2020 2020–:  סקיליינרס פרנקפורט אקילה באסקט טרנטו סאסקי בסקוניה אולימפיה מילאנו
 הישגים כשחקן
 MVP גמר ליגת העל האיטלקית בכדורסל (2022)  2 בחירות לחמישיית העונה השנייה ביורוליג (2021, 2022)  אליפות איטליה (2022)  חמישיית העונה בליגה האיטלקית (2021)  הגביע האיטלקי בכדורסל (2021)  הסופר קאפ האיטלקי בכדורסל (2020)
 
שבון או'דיי שילדס (באנגלית: Shavon O'Day Shields; נולד ב-5 ביוני 1994) הוא כדורסלן אמריקאי-דני המשחק בעמדת הסמול פורוורד באולימפיה מילאנו מליגת העל האיטלקית בכדורסל והיורוליג.
קריירה בתיכון

בכיתה י"א נבחר שילדס לחמישייה השנייה בדרג 6A בקנזס ולחמישיית העונה באזור הסאנפלאוור לאחר שהעמיד ממוצעים של 17 נקודות ושישה ריבאונדים למשחק. שילדס הועבר ל-Olathe Northwest לשנת הסופומור שלו, ונבחר לשחקן החדש של העונה באזור. הוא שיחק גם בקבוצת איגוד האתלטים החובבים MoKan Elite.
כסיניור נבחר שילדס פה אחד לחמישיית העונה בדרג 6A בקנזס לאחר שהעמיד ממוצעים של 21.2 נקודות, 8.5 ריבאונדים ו-3.0 אסיסטים למשחק ועזר לרייבנס להגיע למאזן 20–2 ולהופעה בגמר הדרג. שילדס עזר לקבוצתו להגיע למאזן מושלם בליגה, וזכה בתואר ה-MVP של האזור. בנוסף הוא נבחר לחמישייה השנייה מכל הדרגים על ידי Topeka Capital Journal ו-Wichita Eagle, לחמישייה הראשונה על ידי קנזס סיטי סטאר, והיה מועמד סופי לפרס דירנה לשחקן המצטיין מאזור קנזס סיטי.
שילדס סיים את קריירת התיכון שלו עם 1,068 נקודות בשלוש שנים, וסיים כשיאן בית הספר בכל הזמנים בנקודות, ריבאונדים, זריקות עונשין, סלי שדה וחטיפות.
קריירת מכללות

שילדס בחר באוניברסיטת נברסקה–לינקולן, על חשבון הצעות מאוניברסיטת טקסס טק, אוניברסיטת המדינה של אורגון, ובר סטייט, לונג ביץ' סטייט ואוניברסיטת ויומינג. יחד עם וילי קאולי-סטיין, הוא היה השחקן הראשון מהתיכון שחותם במכללה מחטיבה I.
כפרשמן נבחר שילדס פעמיים לפרשמן השבוע של באזור הביג טן, והעמיד ממוצעים של 8.6 נקודות ו-5.1 ריבאונד.
כסופומור הוא נבחר לשחקן השבוע ב-11 בנובמבר 2013 וב-10 במרץ 2014. ב-31 בינואר 2014 הוא נבחר לקבוצת האקדמאים האזורית של CoSIDA, והיה בין 40 המועמדים הסופיים ל-15 הבחירות האקדמיות בעונת 2013/14. הוא לא נבחר בשנה זו, אך נבחר בעונת הג'וניור שלו, הראשון מהאוניברסיטה שעושה זאת.
בעונתו השנייה הוא רשם ממוצעים של 12.8 נקודות ו-5.8 ריבאונדים, לעומת 15.4 נקודות ו-6 ריבאונדים למשחק בעונתו השלישית.
שילדס סיים את הקריירה שלו בנברסקה במקום החמישי בנקודות באוניברסיטה בכל הזמנים, עם 1,630, והוביל את ההאסקרס בנקודות בעונת הסיניור שלו עם 16.8 נקודות למשחק. מאמני האזור בחרו אותו לחמישיית הביג טן השנייה, ופאנל התקשורת שלו בחר בו לחמישיית העונה השלישית.
קריירה מקצועית > סקיליינרס פרנקפורט (2016–2017)

ב-24 באוגוסט 2016 חתם שילדס חתם בסקיליינרס פרנקפורט הגרמנית.
קריירה מקצועית > אקילה באסקט טרנטו (2017–2018)

הסקיליינרס השאילו את שילדס לאקילה באסקט טרנטו האיטלקית בסיום עונת 2016/17.
קריירה מקצועית > סאסקי בסקוניה (2018–2020)

ב-18 ביולי 2018 חתם שילדס לשנתיים בסאסקי בסקוניה מליגת ה-ACB הספרדית והיורוליג, במדיה זכה בעונת 2020 באליפות הליגה.
קריירה מקצועית > אולימפיה מילאנו (2020–הווה)

ב-9 ביולי 2020 חתם שילדס באולימפיה מילאנו מהסרייה א' והיורוליג. הוא העמיד ממוצעים של 13.8 נקודות ו-4.0 ריבאונדים למשחק, קלע שלשות ב-43.2% ונבחר לחמישיית העונה השנייה ביורוליג ב-2021. הוא האריך את חוזהו לשתי עונות נוספות ב-8 בספטמבר 2021, אך ב-6 בדצמבר נפצע במשחק מול ריאל מדריד. הוא זכה עם הקבוצה באליפות איטליה ונבחר ל-MVP של הגמר ב-2022. הוא נבחר שנית לחמישייה השנייה ביורוליג ב-2022.
חיים אישיים

שילדס הוא בנו של שחקן ה-NFL וחבר היכל התהילה של הפוטבול המקצועני, ויל שילדס (אנ'). אמו, סניה, דנית. הוא שיחק עם וילי קאולי-סטיין בתיכון אולאטה נורת'ווסט, וייצג את נבחרת דנמרק בכדורסל בתחרויות עד גיל 20 ובמוקדמות יורובאסקט 2022. בשנת 2020 התחתן עם חברתו טיילור.
הערות שוליים

↑  "Michigan and Nebraska Claim Weekly Awards". BigTen.org. CBS Interactive. 2013-01-21. נבדק ב-2013-01-21.
↑  "Indiana and Nebraska Claim Weekly Awards". BigTen.org. CBS Interactive. 2013-02-25. נבדק ב-2013-02-25.
↑  "Indiana and Nebraska Earn First Weekly Men's Basketball Honors: Nebraska's Shavon Shields and Indiana's Noah Vonleh collect respective Player and Freshman of the Week awards". BigTen.org. CBS Interactive. 2013-11-11. נבדק ב-2013-11-11.
↑  "Michigan, Nebraska and Indiana Earn Weekly Men's Basketball Honors". BigTen.org. CBS Interactive. 2014-03-10. נבדק ב-2014-03-10.
↑  "Four Big Ten Standouts Named Academic All-District". BigTen.org. CBS Interactive. 2014-01-31. נבדק ב-2014-01-31.
↑  "Shields Named First-Team Academic All-American". NU Athletic Communications. Huskers.com. 2015-02-26. נבדק ב-2016-02-23.
↑  "Rookie forward Shavon Shields inks with Fraport Skyliners Frankfurt". 24 באוגוסט 2016. נבדק ב-24 באוגוסט 2016. {{cite news}}:  (עזרה)
↑  "Shavon Shields to Dolomiti Energia Trento". 24 באוגוסט 2018. נבדק ב-24 באוגוסט 2018. {{cite news}}:  (עזרה)
↑  "Shavon Shields, baskonista las próximas 2 temporadas - Saski Baskonia" (בספרדית). סאסקי בסקוניה. 18 ביולי 2018. נבדק ב-18 ביולי 2018. {{cite news}}:  (עזרה)
↑  "Baskonia wins first ACB championship in 10 years". סאסקי בסקוניה. 7 בנובמבר 2020. נבדק ב-7 בנובמבר 2020. {{cite news}}:  (עזרה)
↑  "Olimpia Milano announces deal with Shavon Shields". ספורטנדו. 9 ביולי 2020. נבדק ב-9 ביולי 2020. {{cite web}}:  (עזרה)
↑  "Olimpia Milano extends Shavon Shields". ספורטנדו. 8 בספטמבר 2021. נבדק ב-8 בספטמבר 2021. {{cite web}}:  (עזרה)
↑  "Olimpia Milano says Shields fractured right radius with capsuloligamentous involvement". ספורטנדו. 18 בדצמבר 2021. נבדק ב-18 בדצמבר 2021. {{cite web}}:  (עזרה)
↑  "Shavon Shields, Baskonia: 'I always gravitated towards basketball'". Euroleague.net. 22 ביוני 2021. נבדק ב-30 בינואר 2019. {{cite web}}:  (עזרה)
אמי פלמור

אמי פלמור (נולדה באוגוסט 1966) היא עורכת דין ישראלית, שכיהנה כמנכ"לית משרד המשפטים מ-1 בפברואר 2014 ועד ספטמבר 2019.
ביוגרפיה

פלמור נולדה בירושלים להורים ניצולי שואה ומסורבי עלייה מרומניה שעלו לישראל בשנת 1960. אביה, אליעזר, ששלט בשפות רבות, שירת כדיפלומט בשגרירויות ישראל בבלגיה, בנורווגיה, בארגנטינה, בצרפת, באורוגוואי ובאונסק"ו. אמה, שושנה, שורדת מחנה בטרנסניסטריה, הייתה כימאית ועבדה במפעל לייצור תרופות. שמה הפרטי, אמי, מורכב מהאותיות הראשונות של שמות סבתא אסתר וסבתא רבתא מיכל, שנספו בשואה.
פלמור למדה בבית הספר התיכון על שם מיי בויאר. את שירותה הצבאי עשתה ביחידה 8200 של חיל המודיעין, בין השנים 1984–1986.
בשנת 1990 סיימה את לימודי המשפטים באוניברסיטה העברית והתמחתה אצל השופט צבי טל בבית המשפט המחוזי בירושלים ואצל עו"ד יאיר גולן (בתחום הפלילי). פלמור היא בוגרת קורס גישור למנהלים במשרד המשפטים של מכון "גומא", בוגרת הקורס לפיתוח מנהלים בכירים של מכון ברנקו וייס, בוגרת הקורס לניהול איכות למצוינות בשירות המדינה של המכללה למנהל ובוגרת התוכנית למדיניות חברתית ולמינהל של מכון ברוקדייל (ג'וינט ישראל).
ביוגרפיה > קריירה מקצועית

בין השנים 1991–1996 עבדה כעורכת דין בתחום האזרחי במשרד עו"ד כרמלי-ארנון בירושלים, והתקבלה כשותפה במשרד בשנת 1995; בין השנים 1996–1999 שימשה פרקליטה במחלקה הפלילית בפרקליטות המדינה במשרד המשפטים, ובמסגרת תפקידה ניהלה הליכים משפטיים בתחום הפלילי והופיעה בבית המשפט העליון; בשנת 2000 מונתה למנהלת מחלקת החנינות במשרד המשפטים, תפקיד בו כיהנה במשך 14 שנים, ובמסגרתו הייתה אמונה על הכנת המלצת שר המשפטים לנשיא המדינה בבקשות חנינה. בין היתר, שימשה במסגרת התפקיד אחראית מטעם שרי המשפטים על משימות מיוחדות הקשורות לאיתור חיילי צה"ל הנעדרים, וכן חברה בוועדה שעסקה בשחרור אסירים ביטחוניים לרשות הפלסטינית, במסגרת משא ומתן מדיני, במסגרת זו שימשה גם חברה בצוות המשא ומתן לשחרורו של גלעד שליט (2011-2006), ויצרה מנגנון משפטי שהפך את החנינות שניתנו במסגרת שחרור האסירים בעסקה לחנינות על תנאי, באופן שמאפשר החזרה מידית למאסר של מחבלים, אשר יתפסו בביצוע מעשי טרור נוספים, לריצוי עונשם המקורי. במסגרת מילוי תפקידיה אלה, יזמה והקימה את מאגר המידע האנליטי בנושא אסירים ביטחוניים בשיתוף שירות הביטחון הכללי (שב"כ), שירות בתי הסוהר (שב"ס) והפרקליטות הצבאית.
תפקידים נוספים שמילאה במסגרת נוסף על תפקידה כמנהלת מחלקת החנינות:
יו"ר ועדת זכאות לנפגעי עבירות המתה (בשיתוף משטרת ישראל ומשרד הרווחה);
יו"ר ועדת האתיקה הרפואית בשירות בתי הסוהר;
חברה בצוות בראשות השר לביטחון הפנים לטיפול בשובתי רעב מקרב האסירים הביטחוניים - יוזמת שינוי ותיקון בנוהלי משרד הבריאות בכל הנוגע לטיפול בשובתי הרעב ושותפה לתיקון חקיקה בנושא;
יוזמת וממונה על הקמת מנהלת ארצית לוועדות השחרורים בהתבסס על דו"ח פלמור לבדיקת עבודת ועדות השחרורים;
חברה בוועדת קנאי לתיקון חוק המרשם הפלילי;
חברת מועצה ברשות לשיקום האסיר;
שופטת בבית הדין המשמעתי לערעורים של שירות בתי הסוהר;
ממונה מטעם מנכ"ל משרד המשפטים על התוכנית האסטרטגית להטמעת איכות השירות במשרד המשפטים.
ביוגרפיה > כמנכ"לית משרד המשפטים

ב-1 בפברואר 2014 החלה לכהן כמנכ"לית משרד המשפטים במקומו של ד"ר גיא רוטקופף, לאחר שמונתה לתפקיד על ידי הממשלה בהצעת שרת המשפטים ציפי לבני, והמשיכה לכהן בתפקיד לאחר מינויה של איילת שקד לתפקיד שרת המשפטים בחודש מאי 2015.
עם כניסתה לתפקיד, הדגישה פלמור את תפקידו של משרד המשפטים כמשרד חברתי המעניק שירות לציבור, לצד מרכזיותו כמשרד מטה בתחום הייעוץ המשפטי והחקיקה בממשלה, והובילה שורת רפורמות ארגוניות במטה המשרד וביחידותיו המקצועיות. בין היתר: הקימה את חטיבת תכנון המדיניות והאסטרטגיה במשרד והובילה את המעבר לתכנון רוחבי ושיטתי בכל יחידות המשרד, בהתאם ליעדי הממשלה; הקימה את אגף השירות לציבור, לפיתוח והטמעה של תורת שירות לציבור וניהול רוחבי של כל ערוצי הקשר עם הציבור; וכן הביאה לפיצול אגפי המינהל, הלוגיסטיקה וההון האנושי (שרוכזו תחת גורם מטה אחד) כחלק ממהלך כולל לביסוס מומחיות וקשב ניהולי בתחומי הליבה של מטה המשרד.
ב-23 ביולי 2019 פורסם שתסיים את תפקידה כמנכ"לית משרד המשפטים, לבקשת שר המשפטים החדש, אמיר אוחנה. אוחנה התכוון למנות תחתיה את מקורבו אופיר כהן, אך בעקבות עתירה של התנועה לאיכות השלטון, הקפיא בג"ץ את המינוי ופלמור נשארה בתפקיד עד תום הבירור המשפטי. ב-11 בספטמבר מונתה סיגל יעקבי להחליפה כממלאת מקום מנכ"לית המשרד.
ביוגרפיה > כמנכ"לית משרד המשפטים > רפורמות ומהלכים מרכזיים

במהלך כהונתה יזמה, הובילה והוציאה אל הפועל רפורמות ומהלכים במשרד המשפטים, במערכת המשפט ובממשלה. בין השאר:
תכננה והוציאה אל הפועל, יחד עם היועץ המשפטי לממשלה, ד"ר אביחי מנדלבליט, את הרפורמה הארגונית במחלקת ייעוץ וחקיקה; הובילה את היערכות מערכת המשפט ליישום הרפורמה בחדלות פירעון; יזמה והקימה מיזם ממשלתי להנגשת זכויות חברתיות באמצעות אתר "כל-זכות"; יזמה והובילה את הרפורמה במסלול ההכשרה וההסמכה של רואי חשבון וביטול שנת ההשלמה; הובילה את רפורמת השירותים הדיגיטליים בתחום המקרקעין (טאבו דיגיטלי); הקימה את היחידה הממשלתית לתיאום המאבק בגזענות; הוציאה אל הפועל תוכנית חומש לטיוב רגולציה, שהביאה לשיפור משמעותי בדירוג מדינת ישראל במדד Doing Business של הבנק העולמי; הקימה את בתי הדין לעררים לפי חוק הכניסה לישראל, יזמה וביצעה את הרפורמה הארגונית וההתייעלות בבתי הדין המנהליים בתחום ההגירה (איחוד בתי הדין לביקורת משמורת ובתי הדין לעררים); הקימה את מחלקת הניו מדיה בדוברות משרד המשפטים לחיזוק הקשר הישיר עם הציבור; הובילה את התיאום בין גופי הממשלה בהליך הצטרפות מדינת ישראל לארגון ה-FATF למאבק בהלבנת הון ומימון טרור; עמדה בראש ועדת היישום של דו"ח שרית דנה בנושא התביעה החיצונית והקימה את המחלקה להנחיית תובעים חיצוניים; הקימה את ועדת המשמעת העצמאית לדין משמעתי לרואי חשבון; יזמה וביצעה מהלך לחיזוק טוהר המידות במוסדות התכנון באמצעות הסדרת הייעוץ המשפטי לוועדות המחוזיות לתכנון ובניה; השלימה את הטמעת פרויקט "גיידסטאר" לשקיפות עמותות ברשות התאגידים; יזמה והוציאה אל הפועל מתווה חנינות מיוחד ליוצאי אתיופיה; הוציאה אל הפועל את תוכנית הקמת מבנה משרד המשפטים החדש בקריית הלאום במטרה לאחד את יחידות המשרד תחת קורת גג אחת ולהעביר יחידות ארציות מתל אביב לירושלים.
ביוגרפיה > כמנכ"לית משרד המשפטים > הון אנושי וגיוון תעסוקתי

פלמור פעלה רבות לחיזוק, טיפוח והתמקצעות ההון האנושי במשרד. בתקופתה הוקם במשרד מערך הדרכה חדש ופותחו תוכניות הכשרה והדרכה מקצועיות לאלפי עובדי המשרד במגוון מקצועות שונים. פלמור יזמה והקימה את תוכנית "פורום משפיעים" לקידום ופיתוח מנהיגות צעירה במשרד המשפטים, שזכתה להצלחה גדולה ויושמה לאחר מכן בארגונים נוספים בממשלה.
פלמור נחשבת לחלוצה בתחום הגיוון התעסוקתי בממשלה כולה, היא פרסמה לראשונה דו"ח שנתי שקוף ומפורט על מידת הגיוון התעסוקתי במשרד, שאומץ לאחר מכן על ידי נשיא המדינה, ראובן ריבלין ומנכ"לי משרדים נוספים, ויזמה שורה של הכשרות לעובדי המשרד בתחום יצירת סביבת עבודה מעודדת רב-גוניות. יוזמותיה של פלמור הפכו אותה לדמות מזוהה עם מהלכי גיוון תעסוקתי ולדוברת מבוקשת בנושא, והיא פעלה לקדמו מול משרדים נוספים בממשלה, משרדי עורכי דין במגזר הפרטי וחברות פרטיות. ביום העצמאות ה-68 למדינת ישראל נבחרה על ידי המכון הישראלי לדמוקרטיה כמדליקת "משואה אלטרנטיבית" על תרומתה לאמון הציבור בשירות הציבורי בזכות מהלכיה לקידום גיוון תעסוקתי במשרד המשפטים ובממשלה. בדצמבר 2019 נבחרה לקבל את אות החיים המשותפים של עמותת יוזמות אברהם בהוקרה על פועלה על עשייתה לקידום גיוון בשירות המדינה ולמיגור הגזענות.
בחודש אוקטובר 2018 פרסמה לראשונה בממשלה אמנת איזון בית-עבודה במשרד המשפטים, שמגבילה את שעות ההתקשרות עם העובדים ומאפשרת גמישות תעסוקתית. האמנה פורסמה כמענה לתופעת השחיקה בקרב עובדי המשרד בפרקליטות המדינה וביחידות נוספות.
תפקידים נוספים שמילאה במסגרת כהונתה כמנכ"לית משרד המשפטים:
מנכלי"ת בתי הדין הרבניים בשנים 2014 - 2015.
יו"ר מועצת רואי חשבון בישראל;
יו"ר הוועדה לאישור העסקת יועצים משפטיים חיצוניים בשירות המדינה
יו"ר הוועדות לבחירת מועמדים לכהונת דיינים של בתי הדין לביקורת משמורת ובתי הדין לעררים לפי חוק הכניסה לישראל
יו"ר הוועדה לאישור כשירותו של מבקר פנימי לפי חוק הביקורת הפנימית
חברת הוועדה לאישור סניגורים צבאיים לפי חוק השיפוט הצבאי
יו"ר הוועדה לעניין הגנה משפטית והשתתפות בהוצאות משפטיות לנושאי משרה ולעובדי מדינה
יו"ר הוועדה לעניין הגנה משפטית והשתתפות בהוצאות משפטיות במדינות זרות
יו"ר הוועדה לעניין ההסכם בין ממשלת ישראל לבין המרכז הבהאי העולמי
יו"ר ועדת המנכ"לים הקבועה לתיאום המאבק בסחר בבני-אדם
יו"ר ועדת הרישיונות לנוטריונים
יו"ר הוועדה המשפטית המשותפת לישראל ולרשות הפלסטינית
חברת ועדת ההיגוי הממשלתית לשיפור וייעול תהליכי עשיית עסקים בישראל
חברת הוועדה העליונה למשק לשעת חירום
חברת מועצת מקרקעי ישראל והמועצה הארצית לתכנון ובניה
חברת ועדת שירות המדינה
חברת המועצה הארצית של לשכת עורכי הדין.
בתקופת כהונתה כמנכ"לית נרשמה גם התעוררות בתחום פעילות הפנאי של עובדי המשרד. בין היתר הוקמו להקת משרד המשפטים "הקול שפיט" וקבוצת הריצה של המשרד "צדק צדק תרדוף".
ביוגרפיה > צוותים ממשלתיים בראשותה

במהלך כהונתה מונתה לעמוד בראש מספר צוותים ממשלתיים בנושאים חברתיים בוערים על סדר היום של הממשלה, בהם: הצוות הממשלתי למיגור הגזענות נגד יוצאי אתיופיה, שמינתה עדת השרים לעניין קידום שילובם בחברה הישראלית של אזרחי ישראל ממוצא אתיופי, בראשות ראש הממשלה, בנימין נתניהו; הצוות הממשלתי לצמצום צריכת זנות, שמינתה שרת המשפטים איילת שקד, והצוות הממשלתי להתמודדות עם השלכותיה השליליות של הפוליגמיה, שמינתה ממשלת ישראל בהחלטה מס' 2345 מיום 29 בינואר 2017.
ביוגרפיה > צוותים ממשלתיים בראשותה > הצוות למיגור הגזענות נגד יוצאי אתיופיה

בחודש פברואר 2016 מונתה לעמוד בראש הצוות למיגור גזענות נגד יוצאי אתיופיה, שהקימה ועדת השרים לעניין קידום שילובם בחברה הישראלית של אזרחי ישראל ממוצא אתיופי, בראשות ראש הממשלה, בנימין נתניהו.
הדו"ח המסכם של עבודת הצוות (דו"ח פלמור) הוגש בחודש אוגוסט 2016 וכלל סקירה ושיקוף של האירועים המשמעותיים שחוו יוצאי אתיופיה כגילויי גזענות ואפליה. הצוות בראשות פלמור הציג למעלה מ-50 המלצות, אותן אימצה ותקצבה הממשלה, ורובן ככולן יושמו באופן מלא.
המלצות מרכזיות:
הקמת יחידת תיאום ממשלתית למאבק בגזענות, שתרכז את הפעילות הממשלתית במניעת גזענות ואפליה, תהווה כתובת ייעודית לריכוז ולטיפול יעיל ומקצועי בתלונות שיתקבלו מיוצאי אתיופיה בעניין גזענות ואפליה ותשמש גורם מנתב לגופים המוסמכים על פי דין;
מינוי ממונה לתחום הגזענות בכל משרדי הממשלה, שיהווה כתובת משרדית להגשת תלונות והפנייתן לגורם המוסמך על פי דין, ירכז את הפעולות המשרדיות בנושא גזענות וייעץ למנכ"ל בתחומים המקצועיים של מניעת גזענות. הממונה יהיה כפוף מקצועית ליחידת התיאום;
נקיטת הליכים משמעתיים נגד עובדים בשירות הציבורי ונגד בעלי מקצועות מוסדרים שיואשמו ב"הטרדה גזעית";
החלת פיילוט שיזמה המשטרה בעניין נשיאת מצלמות גוף בתחנות המשטרה בערים שיש בהן שיעור גבוה של יוצאי אתיופיה;
קביעת נהלים לגבי יישום סמכותם של שוטרים לפנות לאזרחים בבקשה להזדהות ואופן מימוש הסמכות כאשר לא מוצגת התעודה כמבוקש;
הקמת עתודה למורים מצטיינים יוצאי אתיופיה להכשרה לניהול בתי-ספר;
הגברת השימוש בתכנים וספרים בנושא של היסטוריה ומורשת יוצאי אתיופיה.
הקמת מאגר מומחים מקרב יוצאי אתיופיה להנכחה חיובית בתקשורת.
ביוגרפיה > צוותים ממשלתיים בראשותה > הצוות לצמצום צריכת זנות

בחודש יוני 2016 מונתה על ידי שרת המשפטים, איילת שקד, לעמוד בראש צוות ממשלתי לבחינת כלים לצמצום צריכת הזנות בישראל. הצוות הגיש דו"ח מסכם בחודש דצמבר 2017. בחודש דצמבר 2018 נחקק חוק איסור צריכת זנות שתהליך חקיקתו הסתמך במידה רבה על עבודת הצוות הממשלתי בראשות פלמור.
ביוגרפיה > צוותים ממשלתיים בראשותה > הצוות להתמודדות עם השלכותיה השליליות של הפוליגמיה

בחודש ינואר 2017 מינתה הממשלה את פלמור לעמוד בראשות הצוות הבין-משרדי להתמודדות עם השלכותיה השליליות של הפוליגמיה. מסקנות הצוות הוגשו בדו"ח מסכם שפורסם בחודש יולי 2018.
ביוגרפיה > לאחר כהונתה במשרד המשפטים

במאי 2020 מונתה לחברה במועצה המפקחת על מטא של חברת מטא (פייסבוק לשעבר), ערכאת ערעורים עליונה בנושאי סינון וחסימת תכנים באתר פייסבוק, שבה 20 חברים מרחבי העולם.